คือเพิ่งเริ่มทานยาคุมเพื่อปรับฮอร์โมนเพราะเป็นคนประจำเดือนมาไปปกติ บางทีขาดไป5-6เดือน เริ่มกินมาได้สองแผงแล้วค่ะ แบบ 28 เม็ด ทีนี้อยากทราบว่า เภสัชแจ้งว่าถ้าเดือนไหนไม่อยากให้ประจำเดือนมาให้เว้นเม็ดแป้ง 4 เม็ดสุดท้ายไม่ต้องกิน และเริ่มกินแผงใหม่ได้เลยประจำเดือนก็จะเลื่อนออกไปอันนี้จริงไหมคะ พอดีจะไปเที่ยวแล้วประจำเดือนมันจะมาช่วงที่จะไปพอดีเลยอยากทราบข้อมูลที่ถูกต้องค่ะ รบกวนหน่อยนะคะ
สวัสดีค่ะ การที่หลายเดือน จะมีประจำเดือนมาสักครั้งถือว่าเป็นอาการผิดปกติ ที่อาจเกิดได้จากหลายสาเหตุ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบ5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นหากยังไม่เคยตรวจหากสาเหตุ ควรไปพบแพทย์เพื่อตรวจหาสาเหตุก่อนค่ะสำหรับยาคุมกำเนิด เมื่อได้ทาน ก็มักจะทำให้ประจำเดือนมาเป็นปกติ โดยหากเป็นยาคุมกำเนิดแบบ 28 เม็ด และเป็นยี่ห้อที่มีเม็ดยาที่มีฮอร์โมน 24 เม็ด หากไม่ต้องการให้ประจำเดือนมา เมื่อทานยาจนถึงเม็ดที่ 24 แล้ว ก็ให้เริ่มทานยาคุมกำเนิดแผงใหม่ต่อได้เลย ไม่ต้องทานเม็ดที่เป็นเม็ดแป้ง 4 เม็ดสุดท้ายของแผงดังที่เข้าใจถูกต้องแล้วค่ะอย่างไรก็ตาม การทานต่อเนื่องดังกล่าว ควรทำเพียง 2 แผงเท่านั้น ไม่ควรทานต่อเนื่องไปหลายๆ แผง เพราะจะทำให้เยื่อบุโพรงมดลูกเกิดการหนาตัวผิดปกติได้